OpenLLM-France/wikimedia huggingface dataset:
# Iparrizarra

Iparrizarra, Polaris edo Alpha Ursae Minoris Ursa Minor konstelazioko izarrik distiratsuena da. Zeruko ipar polotik oso gertu dago eta horregatik gaur egungo iparrizarra da honakoa.
Hipparcos astrometria sateliteak egindako neurketatan oinarritua Iparrizarra 434 argi-urtera dagoela kalkulatu da. Izar anizkoitz bat da, α UNi A bere bi kide txikiago diren α UMi B eta α UMi Ab, eta urrunago dauden α UMi C eta α UMi D. α UMi B 1780an aurkitu zuen William Herschelek.
Bestelako baliabiderik ez zegoenean Iparrizarra gauez orientatzeko funtsezkoa zen, batez ere itsasgizonentzat. Tradizionalki Iparrizarra lokalizatzeko Hartz Handia konstelazioaren goldearen atzeko bi izarren artean marra bat irudikatu eta bi izar horien arteko aldearen halako bost eginda bertan dago Iparrizarra, Hartz Txikiaren muturrean hain zuzen (eskuineko irudia handituta ikus daiteke ongi).
Ipar polotik hain gertu egonik lurraren errotazio-ardatzean kokatzen da eta, horregatik hain zuzen, Ipar hemisferioan ematen du geldirik dagoela eta gainerako izarrek haren inguruan bira egiten dutela. Lurraren errotazioa da irudipen hori sortzen duena. Lurra mendebaldetik ekialdera egiten du bira, horregatik izarrek ekialdetik mendebaldera egiten dute irudikapenezko bira.
Lurraren ardatza ez da finkoa. Ekinokzioen prezesioa izenez ezagutzen den mugimendu konikoa egiten du. Alpha Ursae Minoris ez da beti izan Iparrizarra. Egiptoko piramideen garaian Thuban izarra zen Iparretik gertuena. Alpha Ursae Minoris duela mila bat urte da Iparrizarra eta hurrengo bi mila urtean segituko du izaten.

## Erreferentziak

* 1 2 3 4 5 6 van Leeuwen, F.. (2007). «HIP 11767» Hipparcos, the New Reduction.
* 1 2 3 4 5 6 7 8 9 «Polaris: astrometric orbit, position, and proper motion» Astronomy and Astrophysics (360): 399-410. Bibcode: 2000A&A...360..399W..
* ↑ Cayrel de Strobel, G.. (2001). « Catalogue of [Fe/H] determinations for FGK stars: 2001 edition » Astronomy & Astrophysics (373): 159–163. doi:10.1051/0004-6361:20010525. Bibcode: 2001A&A...373..159C..
* ↑ Perryman, M. A. C.; Lindegren, L.; Kovalevsky, J.; et al.. (1997). «The Hipparcos Catalogue» Astronomy and Astrophysics 323: L49–L52. Bibcode: 1997A&A...323L..49P..
* ↑ Perryman, Michael. (2010). The Making of History's Greatest Star Map. Springer-Verlag doi:10.1007/978-3-642-11602-5..

## Kanpo estekak

* Datuak: Q12980
* Multimedia: Polaris / Q12980
# Iparraldeko xake-tximeleta

Iparraldeko xake-tximeletaa (Carterocephalus palaemon) Hesperiidae familiako lepidopteroen espezie bat da. Europan eta Asian hedaturik dago. Iberiar penintsulan iparraldean soilik aurkitzen da, Asturiastik Piriniotara.
Peter Simon Pallas zoologo alemaniarrak deskribatu zuen 1771. urtean.

## Deskribapena

Tximeleta txiki-ertaina da, 26-30 mm arteko hegal zabalera du. Hegalak marroi ilunak dira eta orban laranjak aurrealdean eta urre kolorekoak atzealdean dituzte, xake taula baten antzera. Hegalen ertzak zuriak dira. Hegalen azpialdean antzerako patroia mantentzen da, baina kolore argia dute eta orban horixkak lerro ilunez inguraturik daude.
Arra eta emea antzekoak dira koloreei dagokionez, baina emeak pixka bat handiagoak dira.

## Bizi zikloa

Belaunaldi bakarra ateratzen duen tximeleta da. Martxo-apiriletik uztailera ikusten dira imagoak hegan. Tximeleta arrak lurraldekoiak izaten dira. Emeak beldarra elikatuko den landarearen hostoetan banan bana jartzen ditu arratzak. Beldarra fina eta berdea da, hibernatu ondoren kolore arrea hartzen du. Hosto bat kiribildu egiten du babesleku gisa eta bertan bizi da. Jateko soilik ateratzen da bertatik.
Gramineoen hosto lehorretan ezartzen du pupa eta handik tximeleta heldua jaioko da.

## Habitata

Zelai hezeetan eta basoetako soilguneetan aurkitzen da, beti ere ura albioan duela, izan ere imagoak sarritan ikusten dira putzu ertzetan ura edaten. 200 m eta 1.400 m arteko altueran aurkitzen dira.

## Iruditegia

* Hegalen gainaldea.
* Hegalen azpialdea
* Arraren eta emearen arteko kopula

## Erreferentziak

* 1 2 (Gaztelaniaz) Valderrey, Juan Luis Menéndez. «Carterocephalus palaemon (Pallas, 1771)» Naturaleza y turismo (Noiz kontsultatua: 2023-05-07).
* ↑ (Ingelesez) Ravenscroft, Neil O. M.. (1994-05-01). «Environmental influences on mate location in male chequered skipper butterflies, Carterocephalus palaemon (Lepidoptera: Hesperiidae)» Animal Behaviour 47 (5): 1179–1187. doi:10.1006/anbe.1994.1156. ISSN 0003-3472. (Noiz kontsultatua: 2023-05-07).

## Kanpo estekak

* Datuak: Q837774
* Multimedia: Carterocephalus palaemon / Q837774
* Espezieak: Carterocephalus palaemon
# Jimmy Page

James Patrick «Jimmy» Page (Heston, Middlesex, Erresuma Batua, 1944ko urtarrilaren 9a) rock musikako britainiar gitarra-jotzaile bat da. 1960. eta 1970. hamarkadetan eragin handia izan zuten zenbait taldetan behin baino gehiagotan jo zuen. The Yardbirds taldeko hiru gitarra-jotzailerik nabarienetako bat izan zen, Eric Clapton eta Jeff Beckekin batera. Led Zeppelin taldeko sortzailea, hainbat musikari eta talderekin lan egin du, hala nola The Rolling Stones, The Who, The Kinks, David Coverdale, Roy Harper eta Joe Cocker

## Diskografia

Gazte gaztetik, Pagek saio gitarra-jotzaile gisa aritu zen hainbat rock eta pop talde britaniarrekin. Yarbirdsen kide gisa, Little Games (1967) (1992 bertsio hedatua kaleratu zen Little Games Sessions & More tituluarekin), Live Yardbirds! Featuring Jimmy Page (1971), eta Cumular Limit (2000) grabatu zituen.
1968an hasita, 9 album grabatu zituen Led Zeppelinekin (Led Zeppelinen diskografiaren zerrenda osoa).
Zeppelinen ostean, Pagek zenbait proiektuetan aritu da, lehengoetariko bat Death Wish II (1982) pelikularen soinu banda izanik.
Firmeko kide gisa, The Firm (1985) eta Mean Business (1986) grabatu zituen.
Zenbait kolaborazio ere egin ditu, Roy Harperrekin Whatever Happened to Jugula? (1985), Coverdale•Page (1993) David Coverdalerekin, Walking into Clarksdale (1998) Rober Planterekin, eta Live at the Greek (2000) Black Crowes taldearekin.
Bakarka, Outrider, albuma kaleratu zuen 1988an.
Honez gaindi, hainbat single eta albumetan parte hartu du artista gonbidatu gisa.

## Kanpo estekak

* Datuak: Q165467
* Multimedia: Jimmy Page / Q165467
# Jimmy Potxolo

Jimmy Potxolo Bernardo Atxagak idatzitako liburua da, haur eta gazte literaturarena.
1984an argitaratu zuen "Erein"en argitaletxearen eskutik.

## Kanpo estekak

* Datuak: Q12260389
# Jimmy MacCarthy

Jimmy MacCarthy (Macroom, Cork konderria, 1953) irlandar kantautore bat da.
Cork konderriko Macroom udalerrian jaio zen, gurasoak Ted MacCarthy (1998an hila) eta Betty MacCarthy (2009an) hila. 11 anai-arreba ditu. Familiak Munster osoan aldizkariak eta egunkariak banatzen zituen negozio baten jabe zen, baina osasun txarra eta zorte txarraren ondorioz negozioa galdu zuten. Halere, Ted eta Bettyk bere seme-alabak ahal bezain egokien hazi zituzten.
15 urterekin MacCarthyk eskola utzi zuen, bertan ez baitzen zoriontsu, eta Vincent O'Brien zaldi lasterketako entrenatzailearen zalditegiko morroi lanetan aritu zen, Tipperary konderriko Ballydoyle zaldi lasterketa zirkuituan. Baina bost urtez Tipperary eta Ingalaterrako Newmarket udalerriaren artean bizitu ondoren, Jimmy jaioterrira itzuli eta bihotzetik gaizki zebilen aitari lagundu zion. Orduan tabernetan abesten hasi zen, bai eta Londresko kaleetan eta Irlandan ere, beste irlandar musikarien kontzertuetan gonbidatu bezala.
1995ean Wicklow udalerrian etxea erosi zuen baina sute batek kiskali eta 2006. urteaz geroztik Kilkenny udalerrian bizi da.
Nagusiki kantautore izateagatik ospea du, 1970eko hamarkadaren amaieratik Christy Moore, Mary Black, Finbar Wright eta Maura O'Connell musikarientzako eta the Corrs eta Westlife bezalako taldeentzako abestiak konposatu izan ditu. De Dannan folk taldearen biratan ere parte hartu izan du, bai eta Dónal Lunny musikariarekin jo ere.

## Diskografia

* The Song of the Singing Horseman (1991)
* The Dreamer (1994)
* Warmer For The Spark - The Songs Of Jimmy MacCarthy (1997) (hainbat artista, Jimmy MacCarthy barne)
* The Moment (2002)
* Hey-Ho Believe (2010)
Singleak:
* "Miles of Eyes", which has "Shuffle of the Buckled" on the B-side (Mulligan, 1981)
* "Like in the Movies", which also included a B-Side "Cherry Blossom Blue" (Mulligan, 1981)
* "Adam at the Window" with B-side "The Grip of Parallel" (Solid Records, 1987)
* "Mystic Lipstick", taken from The Song of the Singing Horseman. Also included the songs "A Hard Man To Follow" and "On My Enchanted Sight". (Mulligan, 1991)
* "Lorraine", taken from the album The Dreamer (Sony Music, 1994)
* "My Singing Bird" taken from Warmer for the Spark (Dara Records, 1998) also had the song "The Mad Lady and Me"
* "The Contender", which had "My Singing Bird" as a B-side (Ride on Records)
* "The People of West Cork and Kerry", which had '"Sky Road" on the B-Side (Ride on Records)
* "The Music of Love", taken from The Moment (Ride on Records, 2002)
* "Hey Ho Believe", promotional track taken from the album of the same name. Currently unavailable as a physical single but used for airplay. Includes a B-side "Christian Telephone" (2010)
* "Roll On The Lee", charity single for Enable Ireland (Ride On Records)

## Kanpo estekak

* Webgune ofiziala (Ingelesez)
* Datuak: Q6200676
# Jimmy McLane

James "Jimmy" Price McLane Jr. (Pittsburgh, 1930eko irailaren 13a - Ipswich, Massachusetts, 2020ko abenduaren 13a) estatubatuar igerilaria izan zen. 1948ko Udako Olinpiar Jokoetan bi urrezko domina irabazi zituen 1.500 metroko proban eta 4x200 metroko errelebokoan, estilo librean eta zilarrezkoa 400 metro libreko proban. Gainera urrezko domina irabazi zuen 4x200 metroko erreleboan, estilo librean 1952ko Udako Olinpiar Jokoetan.

## Kanpo estekak

* Datuak: Q724963
* Multimedia: Jimmy McLane / Q724963
# Jimmy Jump

Jaume Marquet i Cot (Sabadell, Bartzelona, 1976ko martxoaren 14a - ), Jimmy Jump bezala ezaguna dena, kirol ospakizunetan zein ekitaldi jendetsuetan bat-batean sartzeagatik ezagun egin den kataluniarra da. Azkenaldian egin dituen agerpen entzutetsuenen artean Eurovision 2010 ekitaldia, 2010eko Munduko Futbol Txapelketa eta 2011ko Goya Sarien banaketa daude.
* Datuak: Q212701
* Multimedia: Jimmy Jump / Q212701
# Jimmy Hoffa

James Riddle Jimmy Hoffa (1913ko otsailaren 14a, Brazil, Indiana – 1975eko uztailaren 30ean desagertua, Bloomfield, Michigan) estatubatuar sindikalista bat izan zen. 1932 eta 1975 bitartean International Brotherhood of Teamsters estatubatuar garraio sindikatu boteretsuaren antolatzailea izan zen.

## Ibilbidea

1929. urtean Hoffa kamioi zamalari gisa lanean hasi zen, Depresio Handia hasteko zorian zegoenean, hala zebilela negozio hartako nagusien gehiegikeriei aurre egiten saiatu zen. 1931an, 18 urte zituela, sindikatuburu bilakatu eta 1933an Ameriketako Estatu Batutako kamioilarien aldeko erregulazio legal bat lortu zuen, hasiera batean Mendebalde Erdialderako izan zen, 1940ean herrialde osoan ezarri zelarik. Honela, karismadun sindikatuburua bilakatu zen.
Halere, 1950ean Hoffari bere sindikatuarekin negoziatzeari uko egiten zioten nagusi txikiak mehatxatzeko mafiako kideak erabili zituela leporatu zioten, trukean Hoffak mafiaren diru iturri ilegalak bere sindikatu sarearen bidez garbituko lituzke.
Azkenik Hoffa berak mafiako hainbat buruzagiekin zituen loturak ikertzen ari zen epaimahai bat erosi nahi izateagatik kondenatu zuten. Ondorioz, 7 urteko espetxera zigortu zuten. Halere, 1971ko abenduaren 23an Richard Nixon presidenteak Hoffaren ezpetze zigorra ezeztatu eta Hoffak gutxienez hamar urtez garraio sindikatuetan parte ez hartzeko baldintzarengatik ordezkatu zuen.

## Desagerpena

Hoffak azken erabaki horren aurkako helegitea aurkeztea prestatzen ari zen, baina 1975eko uztailaren 30eko 14:45etan Michigan estatuko Detroit hiriko Bloomfield Township aldirian dagoen Machus Red Fox jatetxeko aparkalekuan desagertu zen. Han Anthony "Tony Jack" Giacalone (Detroit) eta Anthony "Tony Pro" Provenzano (New York) mafiako buruzagiekin hitzordua izana zuen. Hura izan zen Jimmy Hoffa bizirik ikusi zuten azken eguna, ordudanik ez da inoiz bere arrastorik izan, ez eta inon bere gorpurik topatu ahal izan.

## Hiri kondaira

Azken gertakari honek estatubatuar kultura herrikoian nolabaiteko aztarna bat utzi izan du. Ameriketako Estatu Batuetan nahiko hedatuta dagoen hiri kondaira baten arabera, mafiako kideek Hoffa hil ondoren bere gorpua Giants Stadium beisbol zelaiaren zementuzko zutabe baten azpira bota eta desagertarazi omen zuten.

## Literatura eta zinema

Bere bizitza eta desagerpena liburu eta film askoren gaia izan dira, nabarmenki 1992an Jack Nicholsonek eta Danny De Vitok, hurrenez hurren, antzeztu eta zuzendu zuten Hoffa filma, eta 2019an Martin Scorsesek zuzendu zuen The Irishman filma.

## Erreferentziak

* ↑ Hoffa. Bideoa. Klasetik at. www9.euskadi.net

## Kanpo estekak

* Jimmy Hoffari 1960ean eginiriko elkarrizketa ikusgai. Youtube.com (Ingelesez)
* Zer gertatu zen Jimmy Hoffarekin? (Ingelesez)
* Jimmy Hoffaren desagerpena (Ingelesez)
* Datuak: Q317638
* Multimedia: James R. Hoffa / Q317638
# Jimmy Johnstone

James Connolly Johnstone (Viewpark, 1944ko irailaren 30a - Uddingston, 2006ko martxoaren 13a) eskoziar futbolaria izan zen.
Hamahiru urtez jokatu zuen Celtic Glasgow taldean eta 2002an zaleek klubaren historiako jokalaririk onena aukeratu zuten. Hirugarren geratu zen 1967ko Urrezko Baloian. 1963an debutatu zuen eta 1975ean taldea utzi zuen. 1967an Europako Kopako finala irabazi zuten Lisboako lehoietako (Lisbon Lions) kide izan zen. Guztira 308 partida jokatu zituen eta 28 gol sartu.
23 partida jokatu zituen Eskoziako futbol selekzio nazionalarekin eta 1974ko Munduko Futbol Txapelketa jokatzeko aukeratua izan zen.
Alkoholismoak haren osasuna kaltetu zuen.

## Palmaresa
### Celtic Glasgow

* Eskoziako futbol liga (9): 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1973–74
* Eskoziako futbol kopa (4): 1966–67, 1970–71, 1971–72, 1973–74
* Eskoziako fútbol ligako kopa (5): 1965–66, 1966–67, 1968–69, 1969–70, 1974–75
* Europako Kopa: 1967
** Txapeldunordea: 1970

## Kanpo estekak

* Datuak: Q454251
* Multimedia: Jimmy Johnstone / Q454251
# Jimmy Neutron: Boy Genius

Jimmy Neutron: Boy Genius (euskaraz: «Jimmy Neutron: Mutil Jenioa») 2001eko John A. Davis estatubatuar zinema zuzendariaren konputagailuzko animaziozko komedia filma bat da. Debi Derryberry, Patrick Stewart, Martin Short, Rob Paulsen eta Jeffrey Garcia aktoreek bikoiztu zuten.

## Bikoiztaileak

* Debi Derryberry: Jimmy Neutron
* Patrick Stewart: King Goobot V
* Martin Short: Ooblar
* Carolyn Lawrence: Cindy Vortex
* Rob Paulsen: Carl Wheezer, Mr. eta Mrs. Wheezer (kreditatua: Carl's Mom eta Dad), Kid in Classroom
* Jeffrey Garcia: Sheen Estevez
* Crystal Scales: Libby Folfax eta Courtney Tyler
* Frank Welker: Goddard (kreditatu gabe), Poultra, Worm, Demon, Girl-Eating Plant, Oyster
* Candi Milo: Nick Dean, Britney, PJ
* Megan Cavanagh: Judy Neutron (kreditatua: Mom), VOX, Mrs. Vortex (kreditatua: Cindy's Mom)
* Mark DeCarlo: Hugh Neutron (kreditatua: Dad), Pilot, Arena Guard, Mr. Vortex (kreditatua: Cindy's Dad)
* Carlos Alazraqui: Mr. Estevez (kreditatua: Sheen's Dad)
* Kimberly Brooks: Zachery, Reporter, Angie
* Andrea Martin: Ms. Winfred Fowl (Kreditatua: Ms. Fowl)
* Billy West: Bobby's Twin Brother, Butch, Old Man Johnson, Robobarber, Yolkian Officer, Jailbreak Cop, Anchor Boy, Flurp Announcer
* Bob Goen eta Mary Hart: Yolkian newscasters
* Dee Bradley Baker: NORAD Officer
* Greg Eagles: Mr. Folfax (kreditatu gabe)
* David L. Lander: Yolkian Guard, Gus
* Jim Cummings: Ultra Lord, Mission Control, General Bob
* Paul Greenberg: Guard
* Laraine Newman: Hostess
* Jeannie Elias: Little Girl, Camera Person
* Michael Hagiwara: Chris
* Keith Alcorn: Bobby, Kid, Control Yolkian
* Richard Allen: Ahots Digitala
* Brian Capshaw: Screamer
* Cheryl Ray: Screamer
* Mark Menza: Yolkian Incubator Operator
* Matthew Russell: Hyperactive Kid, Arena Yolkian

## Harrera

Rotten Tomatoes iritzi-bateratzailearen arabera, filmak %74ko onarpen kalifikazioa du 76 kritika kontuan izanda, eta batez beste 6,4/10. Metacritic "Metascore" atalan, filmak 65/100 dauka, 21 kritiken bidez. FilmAffinity-n, 5,0/10 eman zion audientziak, 3.322 botoen bidez.

## Erreferentziak

* ↑ (Ingelesez) Jimmy Neutron: Boy Genius. (Noiz kontsultatua: 2022-07-20).
* ↑ Jimmy Neutron: Boy Genius. (Noiz kontsultatua: 2022-07-20).
* ↑ (Ingelesez) Jimmy Neutron, Boy Genius (2001). (Noiz kontsultatua: 2022-07-20).

## Kanpo estekak

* Jimmy Neutron: Boy Genius Internet Movie Databaseren webgunean (Ingelesez)
* Datuak: Q1743785
* Multimedia: Jimmy Neutron: Boy Genius / Q1743785
# Jimmy Kimmel

James Christian "Jimmy" Kimmel (Brooklyn, 1967ko azaroaren 13a) estatubatuar umorista eta telebista aurkezlea da. 2003tik aurrera ABC kateko Jimmy Kimmel Live! late-night saioari esker ospetsu bilakatu zen. The Man Show, Win Ben's Steins Money, y por haber producido Crank Yankers, Sports Show with Norm Mcdonald edota The Andys Milonakis Show saioetan ere parte hartu du.
2019an Primetime Emmy Saria irabazi zuen.

## Kanpo estekak

* Datuak: Q4914
* Multimedia: Jimmy Kimmel / Q4914
# Jimmy Morales

Jimmy Morales Cabrera (Guatemalako Hiria, 1969ko martxoaren 18a) guatemalar aktore, idazle, eta politikaria da. Guatemalako presidentea izan zen 2016ko urtarriletik 2020ko urtarrilera.

## Erreferentziak

* ↑ Jimmy Morales asumió el cargo de presidente de Guatemala y promete "tolerancia cero a la corrupción". bbc.com (Noiz kontsultatua: 2017-11-30).
* Datuak: Q17995110
* Multimedia: Jimmy Morales / Q17995110
# 2061 Anza

2061 Anza asteroide gerrikoan aurkitutako 2061. asteroidearen izena da. 1960ko urriak 22an aurkitu zuen Henry Lee Giclas Flagstaffetik. Bere behin-behineko izendapen zientifikoa 1960 UA zen. Juan Bautista Anzaren omenez eman zitzaion izena.

## Kanpo estekak

* Datuak: Q147240
* Multimedia: 2061 Anza / Q147240
# 2058 Róka

2058 Róka asteroide gerrikoan aurkitutako 2058. asteroidearen izena da. 1938ko urtarrilak 22an aurkitu zuen György Kulinek Budapestetik. Bere behin-behineko izendapen zientifikoa 1938 BH zen. Bere izena Gedeon Róka hungariar astronomoagatik jasotzen du.

## Kanpo estekak

* Datuak: Q147197
# 2062 Aten

2062 Aten asteroide gerrikoan aurkitutako asteroide baten izena da. 1976ko urtarrilak 7an aurkitu zuen Eleanor Francis Helinek Palomar Behatokitik. Bere behin-behineko izendapen zientifikoa 1976 AA zen. Bere izena egiptoar mitologiako Aton jainkoagatik jasotzen du. Aton familiako asteroide bat da.

## Kanpo estekak

* Datuak: Q147274
* Multimedia: 2062 Aten / Q147274
# 2063 Bacchus

2063 Bacchus asteroide gerrikoan aurkitutako 2063. asteroidearen izena da. 1977ko apirilak 24an aurkitu zuen Charles Thomas Kowalek Palomar Behatokitik. Bere behin-behineko izendapen zientifikoa 1977 HB zen. Bere izena erromatar mitologiako Bako jainkoagatik jasotzen du. Apolo asteroide bat da.

## Kanpo estekak

* Datuak: Q147273
* Multimedia: 2063 Bacchus / Q147273
# 2064 Thomsen

2064 Thomsen asteroide gerrikoan aurkitutako 2064. asteroidearen izena da. 1942ko irailak 8an aurkitu zuen Liisi Otermak Turkutik. Bere behin-behineko izendapen zientifikoa 1942 RQ zen. Bere izena Ivan Leslie Thomsen zelandaberritar astronomoagatik jasotzen du.

## Kanpo estekak

* Datuak: Q147284
* Multimedia: 2064 Thomsen / Q147284
# 2057 Rosemary

2057 Rosemary asteroide gerrikoan aurkitutako 2057. asteroidearen izena da. 1934ko irailak 7an aurkitu zuen Karl Wilhelm Reinmutheek Heidelbergetik. Bere behin-behineko izendapen zientifikoa 193 RQ zen. Bere izena Hans Scholl alemaniar astronomoaren lehen emaztea izan zen Rosemary Birki Hoffmanngatik jasotzen du.

## Kanpo estekak

* Datuak: Q844932
# 2060 Kiron

2060 Kiron (Chiron) aurkitutako 2060. asteroidearen izena da. Zentauro bat da, Saturno eta Urano artean orbitatzen duena. 1977ko urriak 18an aurkitu zuen Charles Thomas Kowalek Palomar Behatokitik. Bere behin-behineko izendapen zientifikoa 1977 UB zen. Bere izena greziar mitologiako Kiron zentauroagatik jasotzen du. Hasiera baten asteroide bat bezala deitua izan zen arren, ondoren, kometa zela ikusi zen eta 95P/Chiron kometa izendapena jaso zuen.

## Kanpo estekak

* Datuak: Q15611
* Multimedia: 2060 Chiron / Q15611
# 2059 Baboquivari

2059 Baboquivari asteroide gerrikoa aurkitutako 2059. asteroidearen izena da. 1963ko urriak 16an aurkit zuen Indiana Asteroide Programak AEBetako Indiana estatuko Brooklyn hiritik gertu dagoen Goethe Link Behatokitik. Bere behin-behineko izendapen zientifikoa 1963 UA zen. Bere izena Baboquivari mendiagatik jasotzen du, Tohono O'odham indiarrentzako mendi santua eta L'itoi jainkosaren bizilekua dena.

## Kanpo estekak

* Datuak: Q147214
* Multimedia: 2059 Baboquivari / Q147214
# 205 Martha

205 Martha, asteroide gerrikoan aurkitutako 205. asteroidearen izena da. 1879ko urriak 13an aurkitu zuen Johann Palisak Pulatik.
Bere izena, Itun Berrian agertzen den Marta Betaniakoagatik jasotzen du.

## Kanpo estekak

* Datuak: Q147177
* Multimedia: 205 Martha / Q147177
# 206

    Artikulu hau 206. urteari buruzkoa da, zenbakiari buruzkoaren bila bazabiltza, ikus Berrehun eta sei.

## Jaiotzak

* Treboniano Galo, erromatar enperadorea (h. 253).

## Kanpo estekak

* Datuak: Q30819
* Multimedia: 206 / Q30819
# Abbeville (Louisiana)

Abbeville Louisianaeko hiri bat da. Vermilion parrokian kokatua dago. 2010ean 12.257 biztanle zituen, 15,66 kilometro koadrotan banatuta.

## Ikus, gainera

* Vermilion parrokia

## Kanpo estekak

* Datuak: Q306328
* Multimedia: Abbeville, Louisiana / Q306328
# Abbeville (Mississippi)

Abbeville Mississippiko herri bat da. Lafayette konderrian kokatua dago. 2010ean 419 biztanle zituen, 9,0 kilometro koadrotan banatuta.

## Ikus, gainera

* Lafayette konderria

## Kanpo estekak

* Datuak: Q2160619
* Multimedia: Abbeville, Mississippi / Q2160619
# Abbey Cwmhir

Abbey Cwmhir, galesez: Abaty Cwm Hir, Galesko udalerri bat da, Powys konderrian. 2011ko erroldaren arabera 235 biztanle zituen.

## Kanpo estekak

* Datuak: Q3405015
* Multimedia: Abbeycwmhir / Q3405015
# Abbeville (Alabama)

Abbeville Alabamako hiri bat da. Henry konderrian kokatua dago. 2010ean 2.688 biztanle zituen, 66,8 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q79806
* Multimedia: Abbeville, Alabama / Q79806
# Abbeville (Georgia)

Abbeville Georgiako estatuko hiri bat da. Wilcox konderrian kokatua dago. 2010ean 2.908 biztanle zituen, 7,91 kilometro koadrotan banatuta.

## Ikus, gainera

* Wilcox konderria

## Kanpo estekak

* Datuak: Q306318
* Multimedia: Abbeville, Georgia / Q306318
# Abbeville (Hego Carolina)

Abbeville Ameriketako Estatu Batuetako hiri bat da. Abbeville konderrian dago, Hego Carolina estatuan. 4.874 biztanle ditu, 15,839 kilometro koadroko azaleran banatuta.

## Ikus, gainera

* Abbeville konderria

## Kanpo estekak

* Datuak: Q1989375
* Multimedia: Abbeville, South Carolina / Q1989375
# Abbeville konderria (Hego Carolina)

Abbeville konderria (ingelesez: Abbeville County) Hego Carolinako konderri bat da, Ameriketako Estatu Batuetan. Hiriburua Abbeville da. 2010eko zentsuaren arabera 25.417 biztanle zituen, Abbeville kilometro koadroko azaleran.

## Geografia

Abbeville konderriak 1.323,46 kilometro koadro ditu. Horietatik 53,12 ura dira. Beste 1.270,35 lurra dira. Biztanleria dentsitatea 19,2 da.

## Demografia

2010eko zentsoan bizi ziren 25.417 pertsonetatik 17.819 txuriak edo hispanoak dira. Horietatik hispano edo latino kategorian 255 dira. 7.160 beltzak edo afroamerikarrak. 59 amerikar natiboak ziren eta 5 Hawaii edo Pazifikoko irletako natiboak. 75 asiarrak ziren. Bestelako arraza bat kategorian 23 biztanle daude. Bukatzeko euren burua arraza bat baino gehiagotan 276 pertsonek kokatzen zuten.

### Biztanleria piramidea
## Kanpo estekak

* Datuak: Q306343
* Multimedia: Abbeville County, South Carolina / Q306343